РЕПУБЛИКА СРБИЈA
ГРАД БЕОГРАД

ГРАДСКА ОПШТИНА ВОЖДОВАЦ
Kомисија Градске општине Вождовац за процену штете

настале након елементарне и друге непогоде

Број: \_\_\_/23
25.08.2023. године

У складу са чланом 15. Закона о обнови након елементарне и друге непогоде („Службени гласник РС“, број 112/15), Одлуке Владе Републике Србије о проглашењу елементарне непогоде 05 бр.217-7104/2023 од 02.08.2023. године („Службени гласник РС“, број 65/2023) и Одлуке Владе Републике Србије о допуни Одлуке о проглашењу елементарне непогоде 05 бр.217-7517/2023-1 од 18.08.2023. године („Службени гласник РС“, број 69/2023), Kомисија Градске општине Вождовац за процену штете настале након елементарне и друге непогоде, објављује

**ЈАВНИ ПОЗИВ ЗА ПРИЈАВУ ШТЕТЕ**

1. а) Позивају се управници стамбених заједница оштећених стамбених зграда са подручја Градске општине Вождовац које су претрпеле штету од елементарне непогоде – јаког олујног ветра, града и кише**,**током јула месеца 2023. године, да исту пријаве у периоду од 28.08.2023. до 12.09.2023. године.

б) Позивају се грађани - власници оштећених породичних стамбених објеката са подручја Градске општине Вождовац који су претрпели штету од елементарне непогоде – јаког олујног ветра, града и кише на својим породичним стамбеним објектима током јула месеца 2023. године, да исту пријаве у периоду од 28.08.2023. до 12.09.2023. године.

в) Позивају се грађани - власници порушених породичних стамбених објеката са подручја Градске општине Вождовац који су претрпели штету од елементарне непогоде – јаког олујног ветра, града и кише на својим породичним стамбеним објектима током јула месеца 2023. године, да исту пријаве у периоду од 28.08.2023. до 12.09.2023. године.

1. Услов за пријаву штете из тачке 1. овог позива јесте, да је исти оштећен услед јаког олујног ветра, града и кише у јулу месецу 2023. године, да је оштећена или уништена ствар која служи и неопходна је за задовољење основних животних потреба, те је као таква била у свакодневној или редовној употреби, да је ствар чувана са пажњом и на прописан начин као и да су предузете све мере ради смањења ризика од елементарне и друге непогоде, као и да су испуњени други услови у скаладу са законом.
2. Пријава штете која се односи на помоћне објекте и викенд куће, као и за покретну имовину неће бити разматрана од стране Комисије. Такође оштећења која спадају у текуће одржавање неће бити разматрана.
3. Пријаве штете се подносе искључиво на шалтеру писарнице Управе градске општине Вождовац, на адреси  Устаничка 53, Београд, сваког радног дана у времену од 8 до 16 часова, на прописаном обрасцу, који се може преузети: на шалтеру и званичној интернет страници Градске општине Вождовац https://vozdovac.rs/javni-pozivi-i-planovi/.
4. Пријаве упућене пре или након прописаног рока, као и пријаве које нису поднете на прописаном обрасцу неће бити разматране од стране Комисије.
5. За све додатне информације, грађанке и грађани могу се обратити Одсеку за месне заједнице, на број телефона 011/244-5575 сваког радног дана у времену од 8 до 16 часова.
6. Овај јавни позив објавити у „Службеном листу Града Београда“, на интернет страници Градске општине Вождовац и на огласној табли Управе Градске општине Вождовац.

ПРЕДСЕДНИК КОМИСИЈЕ

Зоран Ђурић, дипл.инг.грађевине